open-index/open-wikipedia-markdown huggingface dataset:
بشیر النساء بیگم

**بشیرالنساء بیگم** (پیدائش:1915ء— وفات: 20 فروری 1972ء) اردو زبان کی شاعرہ تھیں۔

## سوانح

### خاندان اور ابتدائی حالات
بشیرالنساء بیگم 1915ء میں حیدرآباد دکن میں پیدا ہوئیں۔ اُن کا خاندان پنجاب کا تھا جہاں وہ ہجرت کرکے حیدرآباد دکن میں آباد ہو گیا تھا۔ بشیر کے والد مولوی عبد الرحمٰن ریاست حیدرآباد دکن کے محکمہ سیاسیات میں مددگار (اسسٹنٹ) کے عہدے پر فائز تھے۔ والدہ شمس النساء بیگم، میرزا صادق علی بیگ تعلقہ دار کی بھانجی تھیں۔ ماموں نے بھانجی کی تعلیم و تربیت اپنی زیر نگرانی کی تھی۔ وہ خود علم دوست، فیاض اور درویشانہ صفت کے مالک تھے۔ شمس النساء بیگم نے جو اُس ماحول میں تربیت پائی تو یہی خصوصیات بشیر کو وراثت میں ملیں۔ بشیر کی والدہ شمس النساء بیگم خوشنویس بھی تھیں اور خطابت کا شہرہ بھی رکھتی تھیں۔

### تعلیم اور شاعری
بشیر کی تعلیم مکملاً گھر پر ہی ہوئی۔ فارسی کی تحصیل بہت حد تک اعلیٰ درجے کی پائی۔ عربی میں قرآن مجید بامعنی و تفسیر کے ساتھ پڑھا تھا۔ اردو اور فارسی شعرا کا کلام تعلیم کے دوران پڑھا ۔ حافظہ غیر معمولی پایا تھا اور اِس سے بیشتر فارسی کلام انھیں ذہن نشین رہا۔ فارسی سے رغبت کی بنا پر خود شعرگوئی کا بھی شوق پیدا ہوا۔جلد ہی بشیر کا کلام دہلی کے مختلف رسائل یعنی عصمت اور ساقی میں شائع ہونے لگا۔ مشاہیردکن نے بھی اُن کے کلام کی حوصلہ افزائی کی۔ دکن کے زنانہ رسالہ شہاب اور ناہید میں اُن کے کلام کو سراہا گیا۔ نفاست طبع کے ساتھ شعر و سخن کے اِسی شغف کے باعث خواجہ حسن نظامی (متوفی 31 جولائی 1955ء) نے انھیں چمن آراء کا خطاب عطا کیا تھا۔ابتدا میں مہاراجہ سر کشن پرشاد (متوفی: 13 مئی 1940ء) کے درباری شاعر صادق حسین غبارؔ سے شعری اصلاح لیتی رہیں۔ صادق حسین غبارؔ نے جلد ہی کہہ دیا کہ کلام اصلاح سے بے نیاز ہے۔ صادق حسین غبارؔ کے بعد سید علی حیدر نظم طباطبائی (متوفی 1933ء) اور اپنے والد کے دوست ابوظفر عبد الواحد صاحب سے بھی استفادہ کیا۔ بشیر مدتِ دراز تک ادارۂ اَدبیات اُردو، حیدرآباد دکن کے شعبہ ٔ نسواں کی نائب معتمد رہیں۔ ڈاکٹر محی الدین قادری زور (متوفی 25 ستمبر 1962ء) کو اِن سے ہمیشہ تعاون ملا اور وہ اِن پر بہت اعتماد کرتے تھے۔ اِس میں کوئی شبہہ نہیں کہ دکن میں عورتوں کی تعلیم و ترقی میں اُن کی مساعی بہت قابل قدر تھیں۔

### مجموعہ کلام
بشیر کا مجموعہ کلام ’’آبگینہ‘‘ کے نام سے ادارۂ اَدبیات اُردو، حیدرآباد دکن سے 1948ء میں شائع ہوا تھا۔ مجموعہ کلام میں حمد و نعت پر متعدد نظمیں موجود ہیں۔ یوں بھی بشیر کو غزل کی بجائے نظم سے زیادہ رغبت تھی۔ اُس دور میں وہ شعرا میں ڈاکٹر محمد اقبال (متوفی 21 اپریل 1938ء) سے بہت متاثر تھیں۔ بزرگانِ دین سے والہانہ عقیدت تھی۔علاوہ ازیں نثر سے بھی رغبت رہی۔

## وفات
اواخر دِنوں میں بشیر کی صحت خراب رہنے لگی اور 20 فروری 1972ء کو بعد نماز مغرب حیدرآباد دکن میں انتقال کرگئیں۔ نماز جنازہ شطاریہ مسجد، دبیرپورہ میں ادا کی گئی اور قبرستان ملک پیٹ مقابل تپہ خانہ صحیفہ میں سپردِ خاک ہوئیں۔

## حوالہ جات

زمرہ:1915ء کی پیدائشیں
زمرہ:20 فروری کی وفیات
زمرہ:1972ء کی وفیات
زمرہ:اردو شعرا
زمرہ:حیدر آباد دکن کی شخصیات
پریس ٹرسٹ آف انڈیا

**پریس ٹرسٹ آف انڈیا** (**پی ٹی آئی**) بھارت کی سب سے بڑی خبر رساں ایجنسی ہے۔ اس کا ہیڈ کوارٹر نئی دہلی میں ہے۔ یہ تقریباً پانچ سو سے زائد اخبارات کے لیے بِلا منافع مدد کرتا ہے۔ 22 جنوری 2016ء تک اس کے فل ٹائم ملازمین کی تعداد ایک ہزار سے زائد تھی۔ ملک میں اس کے ضلعی صدر دفاتر میں 400 صحافی اور 500 پارٹ ٹائم نامہ نگار کی ملازمت یے۔ اس کے کچھ نامہ نگار دنیا بھر کے کلاں دار الحکومتوں اور اہم کاروباری مراکز میں بھی ہیں۔ سنہ 1947ء میں ہندوستان کی آزادی کے بعد روئٹرز سے ایسوسی ایٹیڈ پریس آف انڈیا کی کارروائیوں کو سنبھال لیا تھا۔ یہ انگریزی اور ہندی دونوں میں علاقے کی معلومات اور خبریں فراہم کرتا ہے۔ اس کا کارپوریٹ آفس سنسد مارگ، نئی دہلی اور رجسٹرڈ آفس ڈی این روڈ ممبئی میں واقع ہے۔

سنہ 1976ء میں حکومت بھارت نے ہنگامی صورت حال کا اعلان کیا اور پریس ٹرسٹ آف انڈیا کو بھارت کی دیگر تین خبر رسان ایجنسیوں، انگریزی زبان کے یونائیٹیڈ نیوز آف انڈیا، کثیر اللسانی ہندوستان سماچار اور سماچار بھارتی کے ساتھ ضم کروا دیا۔ لیکن سنہ 1978ء میں ایجنسیوں کو علیحدگی کی اجازت مل گئی۔

## عمومی جائزہ
[تصغیر|150px|[نئی دہلی، بھارت میں پی ٹی آئی کی عمارت]]
یہ کچھ دوسری خبر رساں ایجنسیوں کے ساتھ معلومات ایکسچینج کرتا ہے، جس میں سے 100 خبر رساں ایجنسیاں بھارت سے باہر ہیں، جیسے کہ ایسوسی ایٹیڈ پریس، ایجنس فرانس پریس، دی نیو یارک ٹائمز اور بلومبرگ ایل پیـ پریس ٹرسٹ آف انڈیا کے اہم استعمال کنندگان میں دی ہندو، ٹائمز آف انڈیا، انڈین ایکسپریس، ہندوستان ٹائمز، دی اسٹیٹس مین، دی ٹریبیون، آل انڈیا ریڈیو اور دوردرشن شامل ہیں۔ پریس ٹرسٹ آف انڈیا کے بینکاک، بیجنگ، کولمبو، دوبئی، اسلام آباد، کوالا لمپور، ماسکو، نیو یارک سٹی اور واشنگٹن ڈی سی میں دفاتر ہیں۔

پریس ٹرسٹ آف انڈیا جنوبی ایشیا میں واحد خبر رساں ادارہ ہے جس کا اپنا خود مواصلاتی سیارچہ ہے۔

اس کے موجودہ چیئر مین این روی ہیں۔

## حوالہ جات

زمرہ:بھارت کی میڈیا کمپنیاں
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت میں قائم خبر رساں ایجنسیاں
زمرہ:ویکی ڈیٹا سے مختلف مختصر وضاحت
زمرہ:خبر رساں ایجنسیاں
زمرہ:1947ء کی تاسیسات
زمرہ:خبر رساں وسیط
چترا تے شیرا

**چترا تے شیرا**   پاکستانی پنجابی زبان کا افسانوی تاریخی فلم ہے، یہ فلم 14 جولائی، 1976ء میں ریلیز ہوٸی۔ اس فلم کے ڈرایکٹر اقبال کشمیری تھے اور پروڈیوسر کے طور پر بابر اقبال تھے۔ فلم کے اداکاروں نے اپنے ضہر دیکھے اہم کردار میں یوسف خان، آسیہ، سلطان راہی، منور ظریف اور الیاس کشمیری ولین ہیرو کے طور پر آئے۔ 

## کاسٹ

* سلطان راہی - (چترا ڈاکو)
* یوسف خان – (شیرا)
* آسیہ – (آمنہ / شیلہ)
* شہناز – (ریشماں)
* منور ظریف – (بوٹا سنگھ)
* نیئر سلطانہ – (بوٹا سنگھ کی ماں)
* شیخ اقبال - (لالا ترم داس)
* ادیب – (فرنگی برتانیاراج)
* افضال احمد – (فرنگی برتانیاراج)
* الیاس کشمیری – (فرنگی برتانیاراج)
* وحیدہ خاں - (چترا کی ماں)
* کمال ایرانی - (چترا کا باپ)
* نعیم هاشمی - (شیرا کا باپ)
* عطیہ شرف
* سلطانہ اقبال
* ریحانہ بابری
* امداد حسین
*** مہمان اداکار ***
* علی اعجاز
* نجمہ - (کلب ڈانسر)
* جگی ملک
* شاہ نواز
* نجمہ محبوب - (شیرا کی ماں)

## ٹریک لسٹنگ
چترا تے شیرا کی آواز گلوکاران میڈم ترنم نور جہاں، مسعود رانا، مہدی حسن کی طرف سے تشکیل دے دی گئی تھی اور شاعر حزیں قادری، خواجہ پرویز کی طرف سے دھنیں بنے ہوئے تھے۔ یہ 25 جون، 1976ء کو اومی موسیقی لیبل کی طرف سے جاری کیا گیا تھا۔

## حوالہ جات

## بیرونی ربط
* 

زمرہ:1976ء کی پاکستانی فلمیں
زمرہ:برطانوی راج میں سیٹ فلمیں
زمرہ:پاکستانی ایکشن فلمیں
زمرہ:پاکستانی ڈراما فلمیں
زمرہ:پنجابی زبان کی فلمیں
زمرہ:فلم پر پاکستان کی تاریخ
زمرہ:نگار اعزاز جیتنے والی شخصیات
زمرہ:لولی وڈ
زمرہ:1970ء کی دہائی کی پنجابی زبان کی فلمیں
زمرہ:ویکی ڈیٹا سے مختلف مختصر وضاحت
زمرہ:پنجابی زبان کی پاکستانی فلمیں
زمرہ:تقسیم ہند میں سیٹ فلمیں
زمرہ:1970ء کی دہائی کی دوستوں کی فلمیں
زمرہ:عنایت حسین (موسیقار) کی مرتب کردہ موسیقی پر مشتمل فلمیں
زمرہ:پاکستانی تاریخی ایکشن فلمیں
اوگت اوکتم تینور

اوگت اوکتم تینور ترکی کی پہلی نیورو سائیکالوجسٹ ہیں  ، وہ 1935 میں پیدا ہوئیں۔  2017 میں ایک پٹیشن پر دستخط کیے، جس میں کردوں کے علاقے میں حکومت کے فوجی آپریشن کو روکنے کی اپیل کی گئی،  اس پر ترک حکومت نے ان پر "دہشت گرد پروپیگنڈے" کا الزام عائد کر دیا۔

## پیشہ ورانہ زندگی

سال 2016 کے انٹرویو میں انھوں نے بتایا کہ وہ نفسیات اور نیورولوجی میں 15 سال کی عمر سے ہی دلچسپی رکھتی تھیں۔ انھوں نے بتایا کہ انھیں خاندان میں بھی مخالفت کا سامنا کرنا پڑا جب انھوں نے میڈیسن کی پڑھائی میں دلچسپی کا اظہار کیا، خاندان والے چاہتے تھے کہ وہ قانون کی تعلیم حاصل کریں ۔ ان کے مطابق کولمبیا اسکول اور جن یونیورسٹی میں گذرے سالوں نے انھیں نفسیات کی طرف راغب کرنے میں اہم کردار ادا کیا۔ انھوں نے 1981 میں پی ایچ ڈی مکمل کی اور انقرہ میں آکر 1983 میں کام شروع کیا۔

ترکی کی پہلی نیورو سائیکالوجسٹ کہا جاتا ہے، انور نے ترکی میں پہلا ہیرو سائیکالوجی کا کلینک  شروع کیا۔ آج کل وہ استنبول یونیورسٹی میں ایمریٹس پروفیسر ہیں، متعدد اداروں میں مہمان لیکچرر کے طور پر شرکت کر چکی ہیں ۔ اور ترکی کے انتہائی قابل عزت عالموں میں گنا جاتا ہے۔ ان کے شاگردوں کے بقول "وہ ایک بہت محنتی اور خوشگوار طبیعت کی مالک ہیں، خاص طور پر جب بات ہو پڑھانے اوراپنے علم اور  تجربات کو شیئر کرنے کی۔ "
## دہشت گردی کا الزام

انور اپنے خاوند بلنٹ نور جو قانون کی تفیسر 1971 کے فوجی قبضے کے بعد ملک چھوڑ کر چلی گئی تھی مگر حلال معاف ہونے کے بعد دوبارہ وطن واپس آکر تدریس کے شعبے سے منسلک ہوگئیں۔ ارتھ طیب اردگان کی حکومت کی طرف سے ان پر دہشت گرد کا الزام لگایا گیا ہے جس کی وجہ پٹیشن آئی جس میں ترکی کے کرد علاقوں میں فوجی آپریشن کو روکنے کی استدعا کی گئی ہے۔ وہ ملک سے باہر سفر نہیں کر سکتی اور سول سرونٹ کے طور پر بھی ان کے جو حقوق تھے اب ان کے پاس نہیں رہے ہیں۔ تنور کا شمار تدریس سے وابستہ سینکڑوں افراد اور سول سروس سے وابستہ تقریبا ایک لاکھ افراد سے ہے جن کے حقوق 2016 میں ترک فوجی بغاوت کے نتیجے میں سلب کر لیے گئے۔ ان کا کہنا ہے کہ حکومتی پابندیوں کا مقصد آپریشن کی آواز کو خاموش کرنا ہے اور انھوں نے پڑھائی نہ جانے کے اقدام پر گہری مایوسی کا اظہار کیا ہے۔

## مزید دیکھیے
آرٹیکل 301 ٹرکش پینل کوڈ

ترکی میں انسانی حقوق

## حوالہ جات

زمرہ:1930ء کی دہائی کی پیدائشیں
زمرہ:استنبول یونیورسٹی کا تدریسی عملہ
زمرہ:بقید حیات شخصیات
زمرہ:نیورولوجسٹ
زمرہ:ترک خواتین اطبا
زمرہ:اکیسویں صدی کی خواتین اطبا
زمرہ:بیسویں صدی کی خواتین اطبا
زمرہ:ترک اطبا
زمرہ:1935ء کی پیدائشیں
زمرہ:ترکیہ میں آزادی اظہار
سی پریئر

**سی پریئر** خالد حسینی کی چوتھی کتاب ہے۔ یہ ایک مختصر سی کہانی ہے۔ اگرچہ کتاب کے کل اڑتالیس صفحے ہیں لیکن اگر کہانی کے الفاظ کو اکٹھا کیا جائے تو دو تین صفحوں میں سمٹ آئے۔یہ ہر عمر کے پڑھنے والے کے لیے ہے۔یہ یکم ستمبر 2017 کو ریلیز کی گئی۔
## کہانی کا موضوع
جنگ سے اجڑے علاقوں سے ہجرت کر کے دوسرے ملکوں میں محفوظ ٹھکانوں کے متلاشی پناہ گزینوں کا درد اس کہانی میں بھرا ہوا ہے۔ اپنا گھر بار، اپنا ملک، سب کچھ پیچھے چھوڑ کر جان بچا کر نکلنے والوں کے دلوں پہ کیا بیتتی ہے وہ اس چھوٹی سی کہانی میں نظر آتا ہے۔یہ کتاب پناہ گزینوں کے موجودہ بحران کے رد عمل میں لکھی گئی ہے۔
## اندازِ بیان
سی پرئیر ایک خط کی صورت لکھی کہانی ہے جس میں ایک باپ اپنے بیٹے سے مخاطب ہے۔ یہ ایک والد کا عکس ہے جو اپنی گود میں آرام سے سوئے بچے کو دیکھتا ہے جب وہ ایک پُرخطر سمندری سفر پہ روانہ ہونے والے ہیں۔ اس میں شام کے شہر حمص کی پُرامن اور کوبصورت زندگی کی جھلک ہے جب جنگ ابھی وہاں نہیں پہنچی تھی۔ جنگ ایک مہلک بیماری ہے جو ہنستے بستے شہروں کو کھنڈر بنا دیتی ہے۔
## وقف
مقبول مصنف خالد حسینی کی نئی کتاب " سی پریئر" تین سال کے اس سیریائی بچے ایلان کردی کو وقف ہے جس کی نعش ستمبر 2015 میں ترکی کے ایک ساحل پر بہہ کر آ گئی تھی۔ افغانستان میں پید ا ہوئے امریکی مصنف خالد حسینی معصوم ایلان کردی کی وہ دل کو چیر دینے والی تصویر دیکھنے کے بعد یہ کتاب لکھنے سے خود کو روک نہیں پائے۔
## تعاون
یہ کتاب اقوامِ متحدہ کے پناہ گزین معاملوں کی ایجنسی یو این ایچ سی آر کے تعاون سے لکھی گئی۔
## اشاعت
کتاب کی اشاعت بلومسبیری نے کی ہے۔ بلومسبیری نے ہر کاپی کی بِکری میں سے ایک پاؤنڈ یو این ایچ سی آر کو دینے کا اعلان کیا۔
## خالد حسینی کے خیالات
خالد حسینی کے بقول ، " ہم نقل مکانی اور پناہ گزین بحران کے درمیان جی رہے ہیں۔ سی پریئر ایلان کردی کے کنبے کی طرح لاکھوں کنبوں کو خراج عقیدت پیش کرنے کی کوشش ہے جو جنگ اور ظلم کی وجہ سے اپنے گھروں کو چھوڑنے اور الگ تھلگ ہونے کے لیے مجبور ہوئے ہیں۔"
خالد حسینی نے " دی کائٹ رنر " ، [[اے تھاؤزینڈ اسپلینڈڈ سنز] " اور اینڈ دا ماؤنٹینس ای کوڈ ' جیسی کتابیں لکھی ہیں۔ سال 2006ء میں انھیں یو این ایچ سی آر کا اچھا دوsت بنایا گیا تھا۔

## حوالہ جات
1۔ احمد نعیم چشتی،30 اکتوبر 2018،خالد حسینی کی چوتھی کتاب،بے بس باپ کی صدا۔http://www.humsub.com.pk/185301/ahmad-naeem-chishti-،30/ اخذ شدہ 25 نومبر 2018

2۔http://urdu.news18.com/news/new-book-sea-prayer-written-by-khalid-husaini-is-a-tribute-to-syrian-boy-alan-kurdi-249017.html اخذ شدہ بتاریخ 25 نومبر 2018

3۔ https://www.penguinrandomhouse.com/books/595087/sea-prayer-by-khaled-hosseini/9780525539094/ اخذ شدہ تاریخ 25 نومبر 2018

4۔ https://www.unhcr.org/sea-prayer.html اخذ شدہ بتاریخ 25 نومبر 2018

5۔ https://www.financialexpress.com/lifestyle/book-review-sea-prayer-by-khaled-hosseini/1307046/ اخذ شدہ بتاریخ 25 نومبر 2018

6۔ https://www.thenational.ae/arts-culture/books/khaled-hosseini-on-the-inspiration-behind-his-new-book-sea-prayer-1.765725 اخذ شدہ بتاریخ 25 نومبر 2018

7۔ https://www.commonsensemedia.org/book-reviews/sea-prayer اخذ شدہ بتاریخ 25 نومبر 2018

8۔ https://khaledhosseini.com/books/sea-prayer/ اخذ شدہ بتاریخ 25 نومبر 2018
سری لنکائی خانہ بدوش لوگ

**سری لنکائی [[خانہ بدوش]] لوگ**  وہ سری لنکا کا نسلی گروہ ہے جو اپنا نسب بھارت میں تلاش کرتا ہے (جدید تیلگو سرزمین کے تیلگو علاقہ جات سے)۔ یہ لوگ کئی صدی قبل سری لنکا میں آکر آباد ہو گئے تھے۔ یہ لوگ جدید سری لنکا میں واحد خانہ بدوش لوگ ہیں اور انھیں اہِیْکُنٹا یا پھر کُراوان بھی کہا جاتا ہے۔ یہ لوگ چھوٹی تاڑ کی جھوپڑیوں میں کسی بھی جگہ پر دو یا تین جگہوں تک قیام پزیر رہتے ہیں۔ یہ لوگ زیادہ تر تیلگو میں گفتگو کرتے ہیں جسے سری لنکائی خانہ بدوش تیلگو بھی کہا جاتا ہے۔ یہ ایک دراوڑی زبان ہے جس کے حقیقی بولنے والے عمومًا بھارت میں پائے جاتے ہیں۔ کئی سرکاری اور غیر سرکاری اداروں نے اور مسیحی مبلغوں نے کوشش کی ہے کہ ان لوگوں کو کسی ایک جگہ پر مستقلًا آباد ہونے کے لیے آمادہ کریں۔ اس کا نتیجہ یہ ہوا ہے کہ کچھ لوگ دیہی علاقوں میں قیام پزیر ہو گئے ہیں۔ ان لوگوں کی اکثریت سنہالی زبان کے بولنے والوں پر مشتمل ہے، جنھیں اہِیْکُنٹا کہا جاتا ہے۔ اس کے بر عکس اقلیت سری لنکائی تملوں اور سری لنکائی مسلمانوں پر مشتمل ہے، جنھیں کُراوان کہا جاتا ہے۔ ان میں سے کچھ لوگ گذر بسر کے لیے مستقبل کی پیشن گوئی کا کام کرتے ہیں، سانپ کا کھیل دکھاتے ہیں اور بندروں اور کتوں کا تماشا دکھاتے ہیں۔ وہ سری لنکائی خانہ بدوش لوگ جو دیہی علاقوں میں آباد ہو گئے ہیں، وہ یا تو کم تر درجے کی کھیتی کا کام انجام دیتے ہیں یا پھر دیگر کسانوں کی مدد کرنے کا کام کرتے ہیں۔ یہ لوگ سنہالی اور تمل زبانوں کا استعمال کرتے ہیں، جس کا تعلق ان کی رہائش کے علاقے سے ہے۔ ان میں کچھ لوگ ہندو مت کی مبادیات پر عمل پیرا ہیں، کچھ لوگ مسیحیت پر عمل کرتے ہیں جبکہ کچھ لوگ بدھ مت پر بھی عمل کرتے ہیں۔ ان کی بہت ہی کم تعداد مسلمانوں پر مشتمل ہے۔

## مزید دیکھیے
* سری لنکا میں بھارتی

## حوالہ جات

زمرہ:تیلگو شخصیات
زمرہ:یوریشیائی خانہ بدوش
خلیفہ مطلق

**[[خلیفہ]] مطلق** ایک خالص دینی و مذہبی اور روحانی اصطلاح ہے۔ خلیفہ کا مطلب ہے **جانشین** **نائب** یا **امیر** مطلق کا معنی ہے ** آزاد، مکمل**

یعنی ایسا نائب یا جانشین جیسے مکمل اختیارات حاصل ہوں۔ یا جو مکمل نائب ہو۔

اسلامی دنیا میں خلیفہ یا امیر کسی بھی ملک کے بادشاہ
کو کہتے ہیں۔

قرآن مجید فرقان حمید سے بھی ثابت ہے کہ انسان اس کائنات میں اللہ تعالی کا نائب و خلیفہ ہے۔ مگر شرط یہ ہے کہ وہ اس کے احکامات پر پورے طور پر عمل کرے۔
اس کائنات میں حضور اکرم نور مجسم محمد الرسول صلی اللہ علیہ وسلم اللہ تبارک و تعالی کے نائب کل اور خلیفہ مطلق ہیں۔

تصوف و طریقت میں یہ اصطلاح ایسے سالک کے لیے استعمال کی جاتی ہے۔ جیسے اس کے شیخ یا مرشد کی طرف سے سلسلہ عالیہ کی شرائط پوری کی ہوں۔ مثلا اذکار و وظائف ،مراقبات، چلے یا مجاہدات وغیرہ پورے کیے ہوں اور سلسلہ کے تمام اوراد و وظائف کی ،اذکار کی ،بیعت کرنے اور آگے خلافت دینے کی اجازت و اذن حاصل ہو۔جب سالک و مرید کا مرشد یہ جان لے کہ یہ سالک اب آگے بھی فیض دے سکتا ہے۔ اس نے روحانی مدارج طے کر لیے ہیں۔ اور اس قابل ہے کہ آگے اپنے مریدین کی راہنمائی کر سکے گا تو اسے خلافت مطلق عطا کی جاتی ہے۔

صوفیا و اولیاء عظام کا یہ طریقہ رہا ہے کہ انھوں نے مختلف ادوار میں کی لوگوں کو تیار کیا دین اسلام کی تعلیم اور روحانی فیض عطا کر کے خلافت سے سرفراز کیا اور ان خلفاء کو دنیا کے مختلف خطوں میں عوام الناس کی راہنمائی کی لیے بھیجا۔ اسلام انھی بزرگان دین کی بدولت دنیا میں پھیلا اور یہ فیضان آج تک جاری و ساری ہے۔
چیل، ہماچل پردیش

**چیل**  بھارت کا ایک پہاڑی مستقر جو سولن ضلع میں واقع ہے۔

## تفصیلات
چیل کی مجموعی آبادی 2,250 میٹر سطح سمندر سے بلندی پر واقع ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:ہماچل پردیش میں سیاحت
زمرہ:ضلع سولن
زمرہ:ضلع سولن کے شہر اور قصبے
زمرہ:ہماچل پردیش کے شہر اور قصبے
زمرہ:ہماچل پردیش کے سیاحتی مقامات
ضلع سولن

**ضلع سولن**  بھارت کا ایک ضلع جو ہماچل پردیش میں واقع ہے۔

## تفصیلات
ضلع سولن کی مجموعی آبادی 576,670 افراد پر مشتمل ہے۔

## مزید دیکھیے
* بھارت
* بھارت کے شہروں کی فہرست

## حوالہ جات


زمرہ:ہماچل پردیش کے اضلاع
زمرہ:بھارت میں 1972ء کی تاسیسات
زمرہ:بھارت کے اضلاع
تورنچلو مسجد

**تورنچلو مسجد**  نیکوسیا (موجودہ شمالی نیکوسیا) کے محلے اپلک بازار–کورکوت افندی میں واقع ایک مسجد ہے۔ یہ ایالت قبرص کے دور میں تعمیر کی گئی۔  

## حوالہ جات

زمرہ:1825ء میں مکمل ہونے والی مذہبی عمارات
زمرہ:انیسویں صدی کی مساجد
زمرہ:ترک جمہوریہ شمالی قبرص میں مساجد
زمرہ:شمالی نکوسیا کے امتیازی مقامات
زمرہ:قبرص میں عثمانی معماری
زمرہ:نیکوسیا کے سیاحتی مقامات
زمرہ:نیکوسیا میں مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:1820ء کی دہائی میں مکمل ہونے والی مساجد
زمرہ:عثمانی معماری
زمرہ:شمالی قبرص
محب اللہ بہاری

**محب اللہ بہاری** (وفات: 1707ء) عالم، فقیہ اور ہندوستان میں مغلیہ سلطنت کے قاضی القضاۃ تھے۔
## سوانح
قاضی محب اللہ بہار میں پیدا ہوئے۔ ابتدائی درسی کتب اپنے علاقے کے علما سے پڑھیں۔ ملا قطب الدین شمس آبادی (متوفی 1121ھ مطابق 1709ء) سے اِکتسابِ فیض کیا۔ ایک دوسری روایت کے مطابق قاضی محب اللہ نے قطب الدین سہالوی سے تعلیم حاصل کی تھی۔ تعلیم سے فراغت کے بعد دکن چلے گئے جہاں مغل شہنشاہ اورنگزیب عالمگیر نے شاہی ملازمت میں لے لیا۔ لکھنؤ اور حیدرآباد دکن میں یکے بعد دِیگرے قاضیٔ شرع مقرر ہوئے۔ نامعلوم سبب کی وجہ سے اِس عہدے سے معزول ہوئے۔ معزولیٔ عہدہ کے بعد کچھ عرصہ ہی گذرا تھا کہ شہنشاہ اورنگزیب عالمگیر نے اپنے پوتے رفیع القدر بن شاہزادہ معظم کی تعلیم پر مامور کر دیا۔ مغل شہنشاہ شاہ عالم بہادر شاہ اول کے زمانہ حکومت میں قاضی القضاۃ کا عہدہ تفویض ہوا اور فاضل خان کے خطاب سے نوازے گئے۔

## وفات
1119ھ مطابق 1708ء میں بہار کے ایک گاؤں چاند پور میں انتقال ہوا۔ محلہ چاند پور میں تدفین کی گئی۔ تاریخ اِنتقال کا مادہ قاضی مولوی محب اللہ ( 1119ھ ) سے مخرج ہوتا ہے۔

## علمی مقام و شخصیت
ملا محب اللہ قاضی کو جو شہرت ہندوستان کی تاریخ میں حاصل ہوئی، وہ بے مثال ہے۔ جملہ تذکرہ نگار اُن کی ذہانت و فطانت اور جلالت علمی کا ذِکر کرتے ہیں۔ مولوی رحمٰن علی نے انھیں اِن الفاظ میں خراجِ تحسین پیش کیا ہے کہ: ’’بحرے بود از بحارِ علوم و بدرے بود بین النجوم‘‘۔ محب اللہ قاضی منطق اور فلسفہ کے ساتھ ساتھ اچھے ادیب بھی تھے۔ اُن کی تصانیف میں ادبی پہلو نمایاں ہے۔ غالباً یہ اُس تحریک کا شعوری یا غیر شعوری نتیجہ ہے جو میرباقر داماد اور ملا صدرالدین شیرازی کے زیر اثر پیدا ہوئی تھی۔ اُن کے وضع کردہ اور تخلیق کردہ فقرات انھی ایرانی فضلا کے اثرات کا نتیجہ ہیں۔

## تصانیف
قاضی محب اللہ نے یہ تصنیف بطور یادگار چھوڑی ہے :

#### سُلم العلوم
یہ کتاب علم منطق پر ہے اور فن منطق کی مشکل ترین کتاب سمجھی جاتی ہے۔ برصغیر سے باہر منطق کی صرف دو کتب لکھی گئی ہیں کہ جنھیں عالمگیری شہرت حاصل ہوئی۔ پہلی کتاب نجم الدین عمر بن علی القزوینی کی الشمسیہ اور دوسری علامہ سعد الدین تفتازانی کی تہذیب المنطق ہے۔ درس نظامی میں اَب اِن دونوں کتب کے بعد سُلم العلوم پڑھائی جاتی ہے۔ سلم العلوم مختصر اور جامع کتاب ہے اور مؤلف نے کسی پہلو کو نظر انداز نہیں کیا۔ تمام اشکالات اور نزاعی مباحث کا اَحاطہ کیا ہے۔ خود مؤلف نے کتاب کے دیباچہ میں لکھا ہے کہ: ’’میری خواہش ہے کہ سُلم درسی کتابوں میں اِس طرح چمکے جیسے ستاروں میں چاند‘‘۔ مؤلف قاضی کی یہ خواہش اُن کی زِندگی میں ہی پوری ہو گئی اور علما نے اِس کتاب کی شروح لکھنا شروع کر دیں تھیں۔

## حوالہ جات

زمرہ:مصنفین درس نظامی
میر زاہد ہروی

**میر محمد زاہد ہروی** (وفات: 1690ء) عالم، فقیہ، مؤرخ اور وقائع نگار تھے۔ وہ درس نظامی کے مصنفین میں شمار کیے جاتے ہیں۔

## سوانح
میر محمد زاہد ہروی ہندوستان میں پیدا ہوئے۔ میر ہروی کے والد قاضی محمد اسلم تھے جو ہرات کے باشندے تھے۔ عہدِ جہانگیری میں قاضی محمد اسلم ہرات کی سکونت ترک کرکے لاہور آگئے تھے۔ جہانگیر اُن کے تقویٰ و تورع سے نہایت متاثر تھا۔ اولاً انھیں کابل کا منصبِ قضا پیش کیا اور بعد ازاں لشکرشاہی کا قاضی مقرر کر دیا۔ مغل شہنشاہ شاہ جہاں نے انھیں اِسی منصب پر بحال رکھا اور اپنا اِمامِ خاص قرار دِیا۔ قاضی محمد اسلم 1061ھ مطابق 1651ء میں لاہور میں فوت ہوئے۔ میر زاہد اپنے والد کی نسبت ’’ہروی‘‘ سے میر ہروی مشہور ہوئے۔

### تعلیم
میر ہروی نے ابتدائی تعلیم اپنے والد قاضی محمد اسلم ہروی سے حاصل کی۔ کابل میں ملا محمد فاضل بدخشانی اور ملا سادق حلوائی سے استفادہ کیا۔ بعد ازاں توران چلے گئے اور وہاں مرزا محمد جان شیرازی کے سامنے زانوئے تلمذ اِختیار کیا اور فنونِ حکمت مرزا محمد جان شیرازی کے شاگرد ملا یوسف سے پڑھے۔ کچھ عرصے بعد لاہور آگئے اور یہاں ملا جمال لاہور سے فاتحہ ٔ فراغ پڑھا جو علوم عربیہ میں یگانہ ٔ روزگار تھے۔

### مغلیہ سلطنت میں
مغل شہنشاہ شاہ جہاں نے ماہِ رمضان 1054ھ مطابق جولائی 1654ء میں میر ہروی کو کابل کی وقائع نگاری پر مامور کیا۔ عہدِ عالمگیری میں بہت عرصہ تک پر اِس عہدے پر فائز رہے۔ بعد ازاں اکبرآباد میں لشکرشاہی کے محتسب مقرر ہوئے۔ یہ تقرری 1077ھ مطابق 1666ء میں عمل میں آئی تھی۔ آخر اورنگزیب عالمگیر نے میر ہروی کو کابل کی صدارت تفویض کی اور انھوں نے بخوبی احسن خدماتِ جلیلہ انجام دیں۔ میرہروی سرکاری مصروفیات کے ساتھ ساتھ طالبانِ علم کو بھی نوازتے رہے جبکہ وہ اکبرآباد میں محستب لشکر کے عہدے پر فائز تھے۔ شاہ ولی اللہ محدث دہلوی (متوفی 20 اگست 1762ء) کے والد گرامی شاہ عبد الرحیم دہلوی (متوفی 6 جنوری 1719ء) نے میرہروی سے معقولات کی تعلیم حاصل کی تھی۔ اِسی طرح کابل کے زمانہ قیام میں بھی طالبانِ علم اُن سے استفادہ کرتے رہے۔ آخر عمر میں تدریس اور تقویٰ کا یہ عالم ہوا کہ ملازمتِ شاہی سے کنارہ کش ہو گئے اور ہمہ تن تعلیم و تعلم اور تزکیہ نفس میں مصروف رہے۔

### ارادت و عقیدت
میرہروی کو سلسلہ نقشبند کے صوفی خواجہ محمد معصوم سرہندی (متوفی 17 اگست 1668ء) سے نہ صرف تعلق اِرادت تھا بلکہ ایک روایت کے مطابق میرہروی خواجہ محمد معصوم سرہندی کے خلیفہ مجاز بھی تھے۔ شاہ ولی اللہ محدث دہلوی نے اپنی تصنیف انفاس العارفین میں ایک واقعہ لکھا ہے جس سے میرہروی کی دِینداری اور دُنیوی معاملات سے ناواقفیت کا اِظہار ہوتا ہے۔ حضرت شاہ عبدالحق محدث دہلوی (متوفی 19 جون 1642ء) کے ملفوظات سے معلوم ہوتا ہے کہ میرہروی کو شاہ عبدالرحیم دہلوی کے تفقہ پر اعتماد تھا نیز یہ کہ وہ فقہی معاملات میں ازحد محتاط تھے۔

## وفات
میر ہروی نے 1101ھ مطابق 1690ء میں کابل میں وفات پائی۔

## تصانیف
میرہروی کی تصانیف یہ ہیں:

* حاشیہ شرح مواقف (اُمورِ عامہ کے لیے)
* حاشیہ شرح تہذیب علامہ دوانی
* حاشیہ رسالہ تصور و تصدیق از علامہ قطب الدین رازی
* حاشیہ شرح ہیاکل

## مزید دیکھیے

* شاہ عبدالرحیم دہلوی
* شاہ ولی اللہ
* شاہ عبدالحق محدث دہلوی
* خواجہ محمد معصوم سرہندی
* محمد صالح بنگالی

زمرہ:1690ء کی وفیات
زمرہ:مصنفین درس نظامی
زمرہ:سترہویں صدی کے اسلامی مسلم علما
زمرہ:ہرات کی شخصیات
زمرہ:کابل کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سترہویں صدی کے مسلم الٰہیات دان
عبدالحق خیرآبادی

**عبد الحق خیرآبادی** (پیدائش: 1828ء— وفات: 5 مارچ 1899ء عالم دین تھے۔

## سوانح
مولانا عبد الحق خیرآبادی 1244ھ مطابق 1828ء میں دہلی میں پیدا ہوئے۔ والد علامہ فضل حق خیرآبادی تھے جنھوں نے جنگ آزادی 1857ء کی پاداش میں آخری عمر جلاوطنی کی صورت میں جزائر انڈمان میں بسر کی۔ جس زمانے میں مولانا پیدا ہوئے تو اُس وقت دہلی کے علمی اُفق پر مولانا مملوک علی نانوتوی (متوفی 1851ء)، مولانا رشیدالدین (متوفی 1833ء) اور شاہ محمد اسحاق دہلوی (متوفی 1845ء) جیسے ستارے جگمگا رہے تھے۔ دہلی میں بڑے بڑے شعرا غالب (متوفی 15 فروری 1869ء)، مومن (متوفی مئی 1852ء) اور مفتی صدر الدین خان آزردہ (متوفی 16 جولائی 1868ء) جیسے افراد کا ڈنکا بج رہا تھا۔ مولانا عبد الحق کو لڑکپن میں اِن اشخاص ممتاز سے ملاقات اور استفادہ کرنے کی خوش نصیبی میسر آئی۔مولانا عبد الحق نے ابتدائی تعلیم گھر پر حاصل کی۔ والد بزرگوار کی علمی و ادبی نشستوں میں شریک رہا کرتے تھے اور سولہ سال کی عمر میں تعلیم سے فارغ ہوئے اور علمی مسائل میں مجتہدانہ گفتگو کی صلاحیت رکھتے تھے۔

## ملازمت
مولانا فضل حق خیر آبادی جن دِنوں ریاست الور سے منسلک تھے، مولانا عبد الحق اپنے والد کے ہمراہ دربارِ ریاست الور میں جایا کرتے تھے۔ مہاراجا الور مولانا عبد الحق کی گفتگو سے خاصا متاثر تھا، چنانچہ جب مولانا فضل حق خیر آبادی رامپور چلے گئے تو مہاراجا اَلور نے مولانا عبد الحق کو عمائدِ سلطنت میں شامل کر لیا۔ جنگ آزادی 1857ء کے ہنگامے میں مولانا دہلی میں مقیم تھے۔ مولانا فضل حق خیر آبادی فتویٰ جہاد پر دستخط کرنے کی وجہ سے گرفتار کرلیے گئے تو اُن کی رہائی کے لیے قانونی چارہ جوئی کی، تاہم قانونی چارہ جوئی کے باوجود مولانا فضل حق خیر آبادی کو بطور سزا کے جزائر انڈمان بھیج دیا گیا جہاں وہ 20 اگست 1861ء کو انتقال کرگئے۔ مولانا فضل حق خیر آبادی کے جزائر انڈمان چلے جانے کے بعد مولانا عبد الحق آبائی گاؤں خیرآباد چلے گئے۔ کچھ عرصے کے بعد نواب ٹونک نے اپنے پاس بلوا لیا۔ پھر حکومت برطانیہ نے مدرسہ عالیہ کلکتہ کے لیے مولانا کی علمی خدمات حاصل کیں مگر کلکتہ کی آب و ہوا راس نہ آئی اور نواب کلب علی خان کے اصرار پر رامپور چلے گئے۔ رامپور میں 1864ء سے 1883ء تک حاکم مرافعہ اور پرنسپل مدرسہ عالیہ کے عہدوں پر فائز رہے۔ نواب کلب علی خان کی وفات کے بعد واپس اپنے آبائی علاقے خیرآباد آگئے اور کچھ عرصے کے لیے حیدرآباد دکن چلے گئے۔ نواب حامد علی خان کی فرمائش پر دوبارہ رامپور آگئے اور ایک سال قیام کے بعد مستقل طور پر خیرآباد چلے گئے اور آخری دم تک وہیں مقیم رہے۔

## وفات
مولانا آخری عمر میں کئی امراض میں مبتلا ہوئے۔ بڑھاپے نے سب امراض کو گھیرلیا تھا۔ ضیق النفس اور استسقا کے مریض ہو گئے تھے ۔ 5 مارچ 1899ء کو فوت ہوئے اور اپنے دادا فضل امام کے پہلو میں دفن ہوئے۔

## تصانیف

* حاشیہ غلام یحییٰ
* شرح ہدایت الحکمت
* تسہیل الکافیہ:  یہ علامہ سید شریف جرجانی کی فارسی شرح الکافیہ کا عربی ترجمہ ہے۔
* جواہر غالیہ
* حاشیہ قاضی مبارک
* حاشیہ میرزاہد ہروی (اُمورِ عامہ)
* رسالہ تحقیق تلازم
* شرح مسلم الثبوت
* شرح سلاسل الکلام
* حاشیہ حمداللہ
* تحفہ وزیریہ، علم نحو پر ایک رسالہ۔

## حوالہ جات

## مزید دیکھیے

* فضل حق خیر آبادی

زمرہ:1828ء کی پیدائشیں
زمرہ:1899ء کی وفیات
زمرہ:5 مارچ کی وفیات
زمرہ:مصنفین درس نظامی
زمرہ:دہلی کی شخصیات
زمرہ:دہلی کے معلمین
زمرہ:دہلی کے اسکالر
زمرہ:دہلی میں وفات پانے والی شخصیات
زمرہ:1244ھ کی پیدائشیں
تھیسارا پریرا

**تھیسارا پریرا** (پیدائش: 3 اپریل 1989ء) سری لنکا کرکٹ ٹیم کا ایک کرکٹ کھلاڑی ہے۔

## مزید دیکھیے
* کرکٹ
* ٹیسٹ کرکٹ
* سری لنکا قومی کرکٹ ٹیم
* سری لنکا کے ٹیسٹ کرکٹ کھلاڑیوں کی فہرست
* سری لنکا کے ایک روزہ بین الاقوامی کرکٹ کھلاڑیوں کی فہرست
* سری لنکا کے ٹوئنٹی20 بین الاقوامی کرکٹ کھلاڑیوں کی فہرست
* گلوسٹر شائر کاؤنٹی کرکٹ کلب کے کھلاڑیوں کی فہرست

## حوالہ جات

زمرہ:1989ء کی پیدائشیں
زمرہ:ایک روزہ بین الاقوامی میں ہیٹ ٹرک کرنے والے
زمرہ:برسبین ہیٹ کرکٹ کھلاڑی
زمرہ:بقید حیات شخصیات
زمرہ:چنائی سوپر کنگز کرکٹ کھلاڑی
زمرہ:رنگ پور رائڈرز کے کرکٹ کھلاڑی
زمرہ:سری لنکا کے ایک روزہ کرکٹ کھلاڑی
زمرہ:سری لنکا کے ٹیسٹ کرکٹ کھلاڑی
زمرہ:سری لنکا ٹوئنٹی20 بین الاقوامی کے کرکٹ کھلاڑی
زمرہ:سن رائزرز حیدرآباد کے کرکٹ کھلاڑی
زمرہ:کرکٹ عالمی کپ 2011 کے کھلاڑی
زمرہ:کرکٹ عالمی کپ 2015 کے کھلاڑی
زمرہ:کرکٹ عالمی کپ 2019ء کے کھلاڑی
زمرہ:کومیلا وکٹورینز کے کرکٹ کھلاڑی
زمرہ:کوئٹہ گلیڈی ایٹرز کے کرکٹ کھلاڑی
زمرہ:گیانا ایمیزون کے کرکٹ کھلاڑی
زمرہ:مضامین جن میں سنہالی زبان کا متن شامل ہے
زمرہ:ممبئی انڈینز کے کرکٹ کھلاڑی
زمرہ:میلبورن رینیگیڈز کے کرکٹ کھلاڑی
زمرہ:ورلڈ الیون ٹوئنٹی/20 عالمی کرکٹ کھلاڑی
زمرہ:پنجاب کنگز کے کرکٹ کھلاڑی
زمرہ:ٹوئنٹی20 بین الاقوامی میں ہیٹ ٹرک کرنے والے
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنوب ایشیائی کھیلوں میں کرکٹ کے تمغا یافتگان
زمرہ:ڈھاکہ ڈائنامائٹس کے کرکٹ کھلاڑی
زمرہ:باریسال بلز کے کرکٹ کھلاڑی
زمرہ:گلوسٹرشائر کے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:کھلنا ٹائٹنز کے کرکٹ کھلاڑی
زمرہ:سلہٹ سکسرز کے کرکٹ کھلاڑی
زمرہ:کرکٹ کھلاڑی
زمرہ:سری لنکی شخصیات
دکان لار اونو

**دکان لار اونو**  () شمالی نیکوسیا، ترک جمہوریہ شمالی قبرص میں ایک مسجد ہے۔

جارج جیفری کے مطابق، جس نے اسے "مسجد توفیق" کے نام سے یاد کیا، یہ مسجد وینس کی عمارت کے جیسی ہے، جس کی تعمیر غالبًا ایک سرائے کے طور پر کی گئی ہے، جیسے کہ سولہویں صدی میں اطالیہ کے سرائے کی ہیئت رہی ہے۔ اس عمارت میں گوتھیک طرز کے محراب اور نقاشی رہی تھی، جسے مظفر حشمت گورکن نے "زیور" کا نام دیا۔ عثمانی ترکوں نے قبرص پر اپنے قبضے کے بعد اسے مسجد میں تبدیل کیا۔ اٹھارہویں صدی کے آغاز میں اس عمارت کی تزئین سید احمد آغا نے کی۔

## حوالہ جات

زمرہ:شمالی قبرص کے نامکمل مضامین
زمرہ:شمالی نکوسیا کے امتیازی مقامات
زمرہ:قبرص میں عثمانی معماری
زمرہ:نیکوسیا میں مساجد
زمرہ:قبرص میں اسلام
زمرہ:مساجد
زمرہ:نیکوسیا
سرائے اونو مسجد

**سرائے اونو مسجد**  ) قدیم شہر شمالی نیکوسیا، ترک جمہوریہ شمالی قبرص میں ایک تاریخی مسجد ہے۔ یہ سارایونو چوک کے نزدیک واقع ہے۔

## حوالہ جات

زمرہ:1903ء میں مکمل ہونے والی مساجد
زمرہ:بیسویں صدی کی مساجد
زمرہ:ترک جمہوریہ شمالی قبرص میں مساجد
زمرہ:شمالی نکوسیا کے امتیازی مقامات
زمرہ:قبرص میں 1903ء کی تاسیسات
زمرہ:نیکوسیا کے سیاحتی مقامات
زمرہ:نیکوسیا میں مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:قبرص میں اسلام
زمرہ:شمالی قبرص میں اسلام
زمرہ:ترکی کی مساجد بلحاظ شہر
لٹن داس

**لٹن داس** (پیدائش: 13 اکتوبر 1994ء) بنگلہ دیش قومی کرکٹ ٹیم کا ایک کرکٹ کھلاڑی ہے۔

## مزید دیکھیے
* کرکٹ
* ٹیسٹ کرکٹ
*بنگلہ دیش قومی کرکٹ ٹیم
* بنگلہ دیش کے ٹیسٹ کرکٹ کھلاڑیوں کی فہرست
* بنگلہ دیش کے ایک روزہ بین الاقوامی کرکٹ کھلاڑیوں کی فہرست
* بنگلہ دیش کے ٹوئنٹی 20 بین الاقوامی کرکٹ کھلاڑیوں کی فہرست

## حوالہ جات

زمرہ:1994ء کی پیدائشیں
زمرہ:بقید حیات شخصیات
زمرہ:بنگلہ دیش کے ایک روزہ کرکٹ کھلاڑی
زمرہ:ضلع دیناج پور، بنگلہ دیش کی شخصیات
زمرہ:بنگلہ دیش کے کرکٹ کھلاڑی
زمرہ:بنگلہ دیش کے ٹیسٹ کرکٹ کھلاڑی
زمرہ:ڈھاکہ ڈائنامائٹس کے کرکٹ کھلاڑی
زمرہ:سلہٹ سکسرز کے کرکٹ کھلاڑی
زمرہ:کومیلا وکٹورینز کے کرکٹ کھلاڑی
زمرہ:بنگلہ دیشی ہندو
زمرہ:وکٹ کیپر
زمرہ:رنگ پور ڈویژن کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:جمیکا تالاواہز کے کرکٹ کھلاڑی
زمرہ:کولکاتا نائٹ رائیڈرز کے کرکٹ کھلاڑی
زمرہ:بنگلہ دیش ٹیسٹ کرکٹ کپتان
زمرہ:کرکٹ عالمی کپ 2023ء کے کھلاڑی
زمرہ:بنگلہ دیشی شخصیات
حیدر پاشا مسجد

تصغیر|حیدر پاشا مسجد

**حیدر پاشا مسجد**  (, ) شمالی نیکوسیا، ترک جمہوریہ شمالی قبرص میں ایک تاریخی مسجد ہے۔ یہ سلیمیہ مسجد (سینٹ سوفیا کیتھیڈرل) کے بعد قبرص کی دوسری بہترین گوتھک عمارت ہے جو اس سے قبل ایک فرنگی (لاطینی) کیتھڈرل تھا۔ 

## حوالہ جات

زمرہ:شمالی نکوسیا کے امتیازی مقامات
زمرہ:نیکوسیا میں مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:چودہویں صدی کی مساجد
زمرہ:قبرص میں گوتھک طرز تعمیر
زمرہ:سلطنت عثمانیہ کی طرف سے مساجد میں تبدیل کیے جانے والے گرجا گھر
زمرہ:چودہویں صدی کے گرجا گھر
زمرہ:1570ء کی دہائی میں مکمل ہونے والی مساجد
زمرہ:قبرص میں مساجد کو گرجا گھروں سے تبدیل کیا گیا
زمرہ:مملکت قبرص
زمرہ:چودہویں صدی کی معماری
زمرہ:ایشیا میں گرجا گھر
زمرہ:ترک جمہوریہ شمالی قبرص میں مساجد
بپلب کمار دیب

**بپلب کمار دیب** ایک بھارتی  سیاست دان ہے وہ 25 نومبر 1973ء کو تریپورہ میں پیدا ہوئے۔ وہ اس وقت تریپورہ کے وزیر اعلیٰ کے منصب پر فائز ہیں۔ سات جنوری 2016 سے بھارتی جنتا پارٹی کے ریاستی صدرہیں۔ انھوں نے بھارتی جنتا پارٹی کو 2018 کے الیکشن میں فتح دلائی اور پچیس سال سے حکمران جماعت کمیونسٹ پارٹی کو شکست دی۔ انھوں نے نو مارچ 2018 کو تریپورہ کے دسویں وزیر اعلیٰٰ کی حیثیت سے حلف اٹھایا۔

## ابتدائی زندگی
بپلب کمار دیب 25 نومبر 1971 کو ادھے پور، گومتی ڈسٹرکٹ، تریپورہ میں پیدا ہوئے۔ ان کے والدین نے بنگلہ دیش سے بھارت ہجرت کی تھی۔ ان کے والد 1967 سے بھارت کے شہری تھے انھوں نے اپنی زندگی کا ابتدائی دور اور اسکول کی تعلیم تریپورہ سے حاصل کی، تریپورہ یونیورسٹی سے گریجویشن کرنے کے بعد وہ نئی دہلی منتقل ہو گئے۔

## سیاسی زندگی
8 اگست 2017 کو بپلب کمار نے بھارتی نیشنل کانگریس کے پانچ ایم ایل اے کو  سودیب روے ارمان کی قیادت میں بھارتی جنتا پارٹی میں شامل ہونے میں مدد کی، انھوں نے بھارتی جنتا پارٹی کے 2018 کے الیکشن میں میں پچیس سال سے حکمراں جماعت کو شکست سے ہمکنار کیا۔ انھوں نے بنا مالی پور اگڑتالہ سے انتخابات میں حصہ لیا ان کے مدمقابل انڈین نیشنل کانگریس کے ایم ایل اے کو پل رائے اور کمیونسٹ پارٹی آف انڈیا کے امول چاکرہ بوٹی تھے لیکن انھوں نے اس نشست کو باآسانی 9549 وہٹوں کہ فرق سے جیت لیا۔انھوں نے تریپورہ کے انتخابی مہم میں بڑھ چڑھ کر حصہ لیا اور اپنی اتحادی جماعت انڈیجینئس پیپلز فرنٹ آف تریپورہ کے ساتھ مل کر ساٹھ میں سے چوالیس نشستوں پر کامیابی حاصل کی۔انتخابی نتائج کے بعد وہ موجودہ وزیر اعلیٰٰ مانیکا سرکار کے دفتر گئے اور ان سے نئی حکومت کے لیے نیک خواہشات ططلب کیں۔ اس کے ساتھ ساتھ انھوں نے اپنا خراج تحسین آنجہانی وزیر خاجنڈرا جماعتیی کو پیش کیا۔ساتھ ساتھ اپنے سیاسی ساتھیوں کو بھی تریپورا میں کسی بھی قسم کے تشدد اور شرانگیزی سے دور رہنے کی ہدایت کی ۔
پبلب کمار نے اپنی انتخابی مہم کے دوران میں نریندر مودی کو خراج تحسین پیش کرتے ہوئے انھیں اپنا سیاسی گرو تسلیم کیا۔ اپنے انتخابی منشور میں انھوں نے نوجوانوں کو روزگار مہیا کرنے کا وعدہ کیا۔ انھوں نے پورے بھارت سے بھارتی جنتا پارٹی کے مقبول اور معروف وزراء کو اکٹھا کرکے تریپورہ میں انتخابی مہم چلانے کی دعوت دی۔

## تنازعات
اپریل 2018 میں پبلب نے اس وقت ایک ملکی تنازع کھڑا کر دیا جب انھوں نے یہ بیان دیا کہ انٹرنیٹ اور سیٹلائٹ  مہا بھارت کے زمانے سے موجود ہیں اس کے علاوہ ان کا ایک متنازع بیان سول سروس امتحانات کے متعلق تھا۔ان کا ایک اور متنازع بیان عالمی مقابلہ حسن کے بارے میں تھا۔

## حوالہ جات

زمرہ:1969ء کی پیدائشیں
زمرہ:بقید حیات شخصیات
زمرہ:بنگالی شخصیات
زمرہ:بھارتیہ جنتا پارٹی کے وزرائے اعلیٰ
زمرہ:تری پورہ سے بھارتیہ جنتا پارٹی کے سیاست دان
زمرہ:تری پورہ قانون ساز اسمبلی کے ارکان
زمرہ:تری پورہ کے سیاست دان
زمرہ:تری پورہ کے وزرائے اعلیٰ
زمرہ:ضلع گومتی کی شخصیات
زمرہ:بیسویں صدی کی بنگالی شخصیات
زمرہ:اکیسویں صدی کی بنگالی شخصیات
زمرہ:ویکی ڈیٹا سے مختلف مختصر وضاحت
بایراکتار مسجد

**بایراکتار مسجد**  (لفظی معنی: پرچمی مسجد یا جھنڈے والی مسجد) نیکوسیا، جمہوریہ قبرص میں واقع ایک مسجد ہے۔

اس مسجد کی تعمیر اگر چیکہ عثمانی ترکوں کی جانب سے انیسویں صدی میں کی گئی ہے، تاہم یہ اس شخص کی یاد میں تعمیر کی گئی ہے جس نے سولہویں صدی میں اس علاقے میں سب سے پہلے پرچم بلند کیا تھا۔ اس پتھر سے بنی مسجد کو بہترین حالت میں اپنی تعمیر سے جدید دور تک محفوظ رکھا گیا ہے۔ اس مسجد کو اطراف و اکناف ایک بڑا باغ گھیرے ہوئے ہے۔ یہاں تاریخی دیواریں موجود ہیں۔ علاقے میں چہار شنبے کے دن پھلوں اور سبزیوں کا ایک بازار بھی کھلتا ہے۔ یہ مسجد سیاحوں کے لیے خاص موقعوں پر ہی کھولی جاتی ہے۔

## حوالہ جات

زمرہ:قبرص میں عثمانی معماری
زمرہ:نیکوسیا میں مساجد
عمریہ مسجد

**عمریہ مسجد**  () نیکوسیا، جمہوریہ قبرص میں ایک مسجد ہے۔ 
اس مسجد کو خاص اہمیت اس لیے بھی حاصل ہے کہ یہ قدیم شہر کے جنوبی حصے میں واقع ہے جو غیر مسلم حصہ تھا، جبکہ ترک شہر کے شمالی حصے میں مرکوز تھے۔ 
فی الحال یہ مسجد زائرین اور نمازیوں دونوں کے لیے کھلی ہے۔  

## حوالہ جات

زمرہ:سولہویں صدی کی مساجد
زمرہ:قبرص میں عثمانی معماری
زمرہ:نیکوسیا کے سیاحتی مقامات
زمرہ:نیکوسیا میں مساجد
زمرہ:1570ء کی دہائی میں مکمل ہونے والی مساجد
زمرہ:1571ء میں مکمل ہونے والی مذہبی عمارات
زمرہ:چودہویں صدی کی معماری
زمرہ:قبرص میں گوتھک طرز تعمیر
زمرہ:ایشیا میں گرجا گھر
دیوندر ستیارتھی

**دیویندر ستیارتھی** 28 مئی 1908 کو بھدوڑ، ضلع سنگرور، پنجاب میں پیدا ہوئے اور 95 سال کی عمر میں خالق حقیقی سے جا ملے۔ لوک گیتوں کو جمع کرنے کی خدمت جیسی انھوں نے انجام دی ، بلاشبہ برصغیر پاک و ہند کی ادبی اور تہذیبی ورثے میں اس خدمت میں کوئی اور ان کی ثانی نہیں۔ انھوں نے سنیاسی کا روپ دھار کر پاکستان ، ہندوستان ، نیپال ، سری لنکا ، برما ، بنگلہ دیش کا سفر کیا ، دس سال کے اس سفر میں وہ لاہور بھی کچھ عرصہ ٹھہرے رہے۔
لوک گیتوں پر ان کے مضامین مشہور رسالوں میں چھپتے رہے جن میں "ماڈرن ریویو" اور "ایشیا" بھی شامل ہیں۔  دیوندر ستیارتھی نے اردو میں 106 کے قریب افسانے لکھے جسے ناقدین نے پسندیدگی کا درجہ بخشا۔ تخلیقی سطح پر دیوندر ستیارتھی نے اپنے افسانوں میں افسانوی اور غیر افسانوی اصناف کی مختلف خوبیوں کو یکجا کرکے افسانوں کو ایک نئی جہت مہیا کی جس پر ان کی گرفت بھی ہوئی مگر تنقید کے باوجود وہ اپنے نئے موقف پر قائم رہے۔

## ستیارتھی کے معاصر افسانہ نگار
دیوندر ستیارتھی شہرہ آفاق افسانہ نگار سعادت حسن منٹو کے معاصر تھے۔ ان کے موضوعات منٹو کے موضوعات سے ملتے جلتے تھے مگر ان کا اسلوب منٹو سے بالکل مختلف ہے اور ان دونوں کے افسانوں میں موضوعات کی یکسانی کے سوا دوسری مماثلت مشکل سے ہی ملتی ہے۔ دیوندر ستیارتھی کے ہاں طنز و تمسخر کی بجائے ہمدردی اور درد کو برتنے کا احساس نظر آتا ہے۔
ان کے ایک اور ہمعصر افسانہ نگار راجندر سنگھ بیدی اردو افسانے کا بڑا نام ہیں۔ دیوندر ستیارتھی کے ابتدائی افسانوں پر پریم چند کا اثر واضح طور پر محسوس کیا جا سکتا ہے مگر وہ اس اثر سے جلد باہر آ گئے اور اپنا منفرد اور ممتاز اسلوب قائم کرنے میں کامیاب رہے۔ریختہ کی معروف ویب سائٹ پر ان کے مضامین پر ایک کتاب اور متعدد افسانے موجود ہیں  ۔
بلراج مین را سے بھی انھوں نے اثر قبول کیا اور ان کا اسلوب بلراج سے کافی قریب دکھائی دیتا ہے۔ عبد السمیع نے اپنی کتاب "دیوندر ستیارتھی : شخصیت اور آثار نگری نگری پھرا مسافر" میں لکھتے ہیں
"موضوع اور بیانیہ کا جتنا تنوع ستیارتھی کے یہاں ہے وہ کسی ایک افسانہ نگار کے شاید ہی ملے ۔ "

## تصانیف
ستیارتھی چار زبانوں میں لکھا کرتے تھے ، اردو میں ان کی صرف چار کتابیں ہیں۔ افسانوں کے دو مجموعے
* نئے دیوتا
* بنسری بجتی رہی

لوک گیتوں پر مضامین کی دو کتابیں
* میں ہوں خانہ بدوش
* گائے جا ہندوستان

دیوندر ستیارتھی کی تمام زبانوں میں تصنیفات کی تعداد لگ بھگ پچاس ہے۔ ان کی تخلیقات میں ناول، افسانے ، مضامین ، خاکے، خودنوشت، یادیں، سفرنامے اور شعری مجموعے شامل ہیں۔ اردو کی طرح ہندی میں بھی ان کی تصانیف کی تعداد چار ہے۔ پنجابی زبان میں
* لوک گیتوں کا مجموعہ "گدھا" ( 1936 )
* دیا بلے ساری رات
* دھرتی کی آوازیں
* کنگ پوش
* دیوتا ڈگ پیا

#### ناول
* کٹھ پتلی
* برہم پتر
* کتھا کہو اروشی
* گھوڑا پادشاہ
* سوئی بازار

## اعزازات
1976 میں ہندوستان سرکار نے انھیں "پدم شری" سے نوازا۔پنجاب حکومت نے 1977 میں انھیں "شریشٹھ ہندی لیکھک" کا اعزاز ملا۔

## حوالہ جات

زمرہ:بیسویں صدی کے بھارتی مضمون نگار
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی مرد مصنفین
زمرہ:بیسویں صدی کے ہندوستانی ناول نگار
زمرہ:بھارتی مرد مختصر افسانہ نگار
زمرہ:بھارتی مرد مضمون نگار
زمرہ:بھارتی مرد ناول نگار
زمرہ:پنجابی شخصیات
زمرہ:پنجاب، بھارت کے مصنفین
زمرہ:سنگرور کی شخصیات
زمرہ:بھارتی مصنفین کے نامکمل مضامین
جاوید احمدی

**جاوید احمدی**(پیدائش: 2 جنوری 1992ءقندوز)  افغانستان قومی کرکٹ ٹیم کا ایک کرکٹ کھلاڑی ہے۔ جو دائیں ہاتھ کا بلے باز اور دائیں ہاتھ سے آف بریک گیند کرتا ہے۔ وہ اس وقت افغانستان کی قومی کرکٹ ٹیم کی نمائندگی کر رہے ہیں۔ وہ ان گیارہ کرکٹ کھلاڑیوں میں سے ایک تھے جنھوں نے جون 2018ء میں بھارت کے خلاف افغانستان کے پہلے ٹیسٹ میچ میں کھیلا۔

## کیرئیر
احمدی نے پہلی بار عمر کے گروپ کرکٹ میں افغانستان کی نمائندگی کی اور وہ افغانستان کی انڈر 19 کرکٹ ٹیم کا رکن تھا جس نے تاریخ میں پہلی بار 2010ء کے آئی سی سی انڈر 19 کرکٹ ورلڈ کپ کے لیے نیوزی لینڈ میں کوالیفائی کیا۔ احمدی نے عالمی کپ کے دوران افغانستان کی نمائندگی کی۔احمدی کا سینئر ڈیبیو 2010ء آئی سی سی ورلڈ کرکٹ لیگ ڈویژن ون کے وارم اپ میچ میں سکاٹ لینڈ کے خلاف ہوا۔ اس ٹورنامنٹ کے دوران اس نے لسٹ-اے کرکٹ میں ڈیبیو کیا اور اسکاٹ لینڈ کے خلاف ایک روزہ بین الاقوامی کرکٹ میں بھی ڈیبیو کیا۔ اس نے ٹورنامنٹ کے دوران ایک اور ایک روزہ کھیلا، جو میزبان ہالینڈ کے خلاف تھا۔ اس نے مزید دو ایک روزہ کھیلے ہیں، جو دونوں 2010ء میں افغانستان کے اسکاٹ لینڈ کے دورے کے دوران اسکاٹ لینڈ کے خلاف کھیلے تھے۔اب تک اپنے 47 ون ڈے میچوں میں احمدی نے 18.83 کی بیٹنگ اوسط سے 1049 رنز بنائے ہیں، جس کا زیادہ اسکور 81 ہے۔ اس دوران میدان میں اس نے 11 کیچ لیے ہیں۔

### اول درجہ کرکٹ
احمدی کا اول درجہ ڈیبیو 2009-10ء کے آئی سی سی انٹرکانٹینینٹل کپ میں کینیا کے خلاف ہوا تھا۔ میچ کے دوران اس نے 11 اور 55 کے اسکور بنائے، جو ان کی پہلی اول درجہ نصف سنچری تھی۔ ستمبر 2018ء میں، انھیں افغانستان پریمیئر لیگ ٹورنامنٹ کے پہلے ایڈیشن میں کابل کے اسکواڈ میں شامل کیا گیا تھا۔

### ٹیسٹ کرکٹ
مئی 2018ء میں، انھیں بھارت کے خلاف کھیلے گئے اپنے افتتاحی ٹیسٹ میچ کے لیے افغانستان کے دستے میں شامل کیا گیا تھا۔ اس نے 14 جون 2018ء کو، بھارت کے خلاف، افغانستان کے لیے اپنا ٹیسٹ ڈیبیو کیا تھا۔ فروری 2019ء میں، انھیں آئرلینڈ کے خلاف میچ میں ٹیسٹ دستے میں شامل کیا گیا تھا۔

## مزید دیکھیے
* کرکٹ
* ٹیسٹ کرکٹ
* افغانستان قومی کرکٹ ٹیم
* افغانستان کے ٹیسٹ کرکٹ کھلاڑیوں کی فہرست
* افغانستان کے ایک روزہ بین الاقوامی کرکٹ کھلاڑیوں کی فہرست
* افغانستان کے ٹوئنٹی 20 بین الاقوامی کرکٹ کھلاڑیوں کی فہرست

## حوالہ جات

زمرہ:1992ء کی پیدائشیں
زمرہ:افغانستان کے ایک روزہ کرکٹ کھلاڑی
زمرہ:افغانستان کے کرکٹ کھلاڑی
زمرہ:افغانستان کے ٹیسٹ کرکٹ کھلاڑی
زمرہ:بقید حیات شخصیات
زمرہ:صوبہ کندوز کی شخصیات
زمرہ:کرکٹ عالمی کپ 2015 کے کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:افغانستان ٹوئنٹی 20 بین الاقوامی کرکٹ کھلاڑی
مشرفی مرتضی

**مشرفی مرتضی** (پیدائش: 5 اکتوبر 1983ء) بنگلہ دیش قومی کرکٹ ٹیم کا ایک کرکٹ کھلاڑی ہے۔ یہ بنگلہ دیش کا کپتان بھی ہے۔

## مزید دیکھیے
* کرکٹ
* ٹیسٹ کرکٹ
*بنگلہ دیش قومی کرکٹ ٹیم
* بنگلہ دیش کے ٹیسٹ کرکٹ کھلاڑیوں کی فہرست
* بنگلہ دیش کے ایک روزہ بین الاقوامی کرکٹ کھلاڑیوں کی فہرست
* بنگلہ دیش کے ٹوئنٹی 20 بین الاقوامی کرکٹ کھلاڑیوں کی فہرست
* ایشیا الیون کےایک روزہ کرکٹ کھلاڑیوں کی فہرست

## حوالہ جات

زمرہ:1983ء کی پیدائشیں
زمرہ:ایشیائی کھیل 2014ء میں تمغا یافتگان
زمرہ:ایشیائی کھیلوں میں کرکٹ میں تمغا یافتگان
زمرہ:بقید حیات شخصیات
زمرہ:بنگالی سیاستدان
زمرہ:بنگلہ دیش عوامی لیگ کے سیاست دان
زمرہ:بنگلہ دیش کے ایک روزہ کرکٹ کھلاڑی
زمرہ:بنگلہ دیش کے کرکٹ کھلاڑی
زمرہ:بنگلہ دیش کے ٹیسٹ کرکٹ کھلاڑی
زمرہ:ضلع نارائل کی شخصیات
زمرہ:کرکٹ عالمی کپ 2003 کے کھلاڑی
زمرہ:کرکٹ عالمی کپ 2007 کے کھلاڑی
زمرہ:کرکٹ عالمی کپ 2015 کے کھلاڑی
زمرہ:کرکٹ عالمی کپ 2019ء کے کھلاڑی
زمرہ:کھلنا کی شخصیات
زمرہ:گیارہویں جاتیہ سنسد کے ارکان
زمرہ:کولکاتا نائٹ رائیڈرز کے کرکٹ کھلاڑی
زمرہ:کومیلا وکٹورینز کے کرکٹ کھلاڑی
زمرہ:ڈھاکہ ڈائنامائٹس کے کرکٹ کھلاڑی
زمرہ:رنگ پور رائڈرز کے کرکٹ کھلاڑی
زمرہ:بنگلہ دیش ٹیسٹ کرکٹ کپتان
زمرہ:ایشیائی کھیل، 2014ء میں شریک کرکٹ کھلاڑی
زمرہ:ایشیائی کھیلوں میں کانسی تمغا یافتگان بنگلہ دیشی
زمرہ:کھلنا ڈویژن کی شخصیات
زمرہ:کھلنا ڈویژن کے کرکٹ کھلاڑی
زمرہ:بنگلہ دیشی شخصیات
زمرہ:اکیسویں صدی کے سیاست دان
زمرہ:بنگلہ دیشی سیاست دان
زمرہ:کرکٹ کھلاڑی
ڈبلیو ڈبلیو ای

**عالمی کشتی تفریح انکارپوریٹڈ**، تجارتی نام  **ڈبلیو ڈبلیو ای** ایک امریکی میڈیا اور تفریحی کمپنی ہے۔ جو عام طور پر پیشہ ورانہ کشتی کی وجہ سے جانی جاتی ہے۔ ڈبلیو ڈبلیو ای کی فلموں اور زمینوں کے کاروبار کے علاوہ دوسرے کاروباروں میں بھی شاخیں ہیں۔ ڈبلیو ڈبلیو ای پیشہ ورانہ ریسلنگ شوز کو براہ راست اور ٹیلی ویژن پر تیار اور نشر کرتا ہے، جو کہانی سنانے کے ساتھ ایتھلیٹک پرفارمنس کو یکجا کرتے ہیں۔   یہ تفریحی کھیلوں ​​کی ایک شکل ہے، جہاں میچوں کے نتائج پہلے سے طے ہوتے ہیں، لیکن ایتھلیٹزم اور ڈراما بہت حقیقی ہوتا ہے۔ ڈبلیو ڈبلیو ای کئی بڑے سالانہ ایونٹس منعقد کرتا ہے، جس میں ریسل مینیا اس کا فلیگ شپ شو ہے۔ دیگر نمایاں ایونٹس میں رائل رمبل، سمر سلیم اور سروائیور سیریز شامل ہیں۔

ڈبلیو ڈبلیو ای کو کیپٹل کشتی کارپوریشن کے طور پر 1952ء میں جیس مکمین اور ٹوٹس مونڈٹ نے قائم کیا۔ ڈبلیو ڈبلیو ای پیشہ ورانہ کشتی کی پروموشن کی وجہ سے بھی جانی جاتی ہے۔ 2018ء تک یہ دنیا کی سب سے بڑی کشتی کمپنی تھی جو سال میں 500 سے زائد براہ راست تقریبات کی نمائندگی کرتی ہے۔ ڈبلیو ڈبلیو ای کے دنیا کے 150 ممالک میں 36 ملین سے زائد دیکھنے والے موجود ہیں۔ اس کمپنی کے ہیڈ کوارٹر سٹیمفورڈ، کنیکٹیکٹ میں موجود ہیں اور دنیا کے بڑے بڑے شہروں میں آفیس موجود ہیں۔
## مزید دیکھیے
* ہلک ہوگن
* شان مائیکلز
* مصطفیٰ علی
* پہلوانی
* رینڈی اورٹن (پہلوان)
* جیف ہارڈی
* ٹرپل ایچ
* آندرے دیو قامت
* پاکستان میں ریسلنگ
* جان سینا
* رومن رینز (ریسلر)

## ورلڈ فری اسٹائل ریسلنگ فیڈریشن
وہ 1963ء میں منعقد ہونے والے ٹورنامنٹ کے چیمپئن تھے۔ باقی قومی ریسلنگ فیڈریشن نے مونڈٹ کو ناراض کیا کیونکہ راجرز کو ملک کے شمال مشرقی علاقے سے باہر ہونے والے ریسلنگ مقابلوں میں شاذ و نادر ہی شرکت کی اجازت تھی۔

## حوالہ جات

زمرہ:اختصارات
زمرہ:تفریحی کھیل
زمرہ:تفریحی کمپنیاں

زمرہ:ڈبلیو ڈبلیو ای
زمرہ:ذرائع ابلاغ کی کمپنیاں
زمرہ:ریاستہائے متحدہ کی میڈیا کمپنیاں
زمرہ:میساچوسٹس میں 1980ء کی تاسیسات
زمرہ:نیو یارک اسٹاک ایکسچینج میں مندرج کمپنیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1952ء میں قائم ہونے والی کمپنیاں
زمرہ:1980ء میں قائم ہونے والی امریکی کمپنیاں
زمرہ:1980ء میں قائم ہونے والی کمپنیاں
میانمار کے بنگالی لوگ

میانمار کسی زمانے میں برطانوی ہند کا حصہ تھا۔ اس دور میں ہندوستان کا کوئی بھی شخص میانمار کا سفر اور میانمار کا کوئی بھی شہر بھارت کا سفر بڑی آسانی عملًا ایک ہی ملک کے سفر کی طرح کر سکتا تھا۔ کئی ہندوستانی اس دور میں میانمار میں جا کر بس چکے تھے، جسے برطانوی حکمران برما کا نام دے چکے تھے۔ بھارت سے برما میں جا کر بسنے والوں عام شہری بھی تھے، ماہرین تعلیم بھی تھے اور اس میں حلقہ مجاہدین آزادی کا تھا جو میانمار کے راستے ہندوستان کو برطانوی حکمرانوں سے نجات دلانا چاہتا تھا۔ انھی دانشوروں میں بنگالی زبان کے بولنے والے بھی تھے، جو جدید دور میں میانمار میں پائے جاتے ہیں۔

## محل وقوع
میانمار کے دار الحکومت میں ایک اندازے کے مطابق 300 سے 400 بنگالی ہندو موجود ہیں۔ مگر زیادہ بنگالی ہندو راکھین میں آباد ہیں جو میانمار میں کثیر مسلمان آبادی والا صوبہ ہے۔ غالبًا مقامی روہینگیا کے انھی لوگوں کے ربط کی وجہ سے بنگالی گو سمجھا جاتا ہے، حالاںکہ ان کی روہینگیا زبان میں اگر چیکہ کچھ بنگالی الفاظ شامل ہیں، مگر اس زبان کی مجموعی ساخت مختلف ہے۔

## تاریخی یادگاریں
* برطانوی ہند کے دور میں یانگون میں *ٹیگو کالج* واقع تھا، جس کے بیش تر معلمین بنگالی تھے۔ اس کالج کا الحاق بھی کولکاتا یونیورسٹی سے تھا۔ اب یہ کالج نہیں ہے۔ اس کی عمارت میں میانمار کی فوج اپنے کچھ محکمہ جات قائم کر چکے ہے۔

* شرت چندر چٹوپادھیائے، جو عظیم بنگالی مصنف تھے، اصل یانگون شہر کے بوتاتاؤنگ علاقے میں رہا کرتے تھے۔ ٹیگو کالج کی طرح اس علاقے کو بھی بدل کر ایک فوجی کیمپ بنایا گیا۔

* اسی میانمار میں ہندوستان کے مجاہد آزادی نیتاجی سبھاش چندر بوس اور آزاد ہند فوج کا ورثہ بھی رہا ہے۔ 1944ء میں یانگون شہر ہی سے نیتاجی نے نعرہ لگایا تھا: “تم مجھے خون دو، میں تمھیں آزادی دوں گا۔” اس دور میں یانگون جاپان کے قبضے میں تھا۔آزاد ہند فوج نے صورت حال سے فائدہ اٹھا کر کئی کیمپ پورے میانمار میں اور خاص طور پر یانگون میں بنائے تھے۔ بعد میں وہ منی پور کے راستے ہندوستان میں داخل ہو کر اسے آزاد کرانا چاہتے تھے، مگر وہ اس میں ناکام ہو گئے تھے۔

* یانگون ہی میں *ہاؤز آف میموریز ریستوران* ہے۔ تمام قدیم یادگاروں میں یہ واحد جدید دور میں بھی موجود ہے۔ یہیں پر نیتاجی میانمار کے قومی ہیرو جنرل آنگ سان سے ملے تھے، جو نوبل امن انعام یافتہ آنگ سان سو چی کے والد تھے۔ 

## بنگالیوں کے ملک سے فرار ہونے کی وجہ
بھارت اور میانمار کی آزادی کے بعد بنگالیوں میں خوف کا ماحول طاری ہوا۔ اس کی وجہ سے بیش تر لوگ بھارت آ گئے۔ میانمار سے بھارت کا رخ کرنے والوں صرف بنگالی لوگ ہی نہیں تھے بلکہ اس میں کئی عام ہندوستانی بھی تھے جن کی مادری زبان مختلف تھی۔ ان لوگوں میں بھارت کی ریاست گجرات کے وزیر اعلیٰ وجے روپانی بھی رہے ہیں۔ ان کی پیدائش بھی یانگون کے ایک گجراتی جین خاندان میں ہوئی تھی جو 1960ء ملک میں افراتفری اور عدم استحکام کی وجہ سے بھارت آگئے تھے اور ابتدائی طور پر ریاست گجرات کے علاقہ راجکوٹ میں قیام پزیر ہو گئے تھے۔ اس طرح سے کئی لوگ کئی دیگر لسانی پس منظر کے ساتھ بھارت آ گئے تھے۔

## مزید دیکھیے
* میانمار میں ہندو مت
* میانمار میں اسلام
* میانمار میں بنگالی

## حوالہ جات

زمرہ:میانمار
زمرہ:بنگالی زبان
آق کاووک مسجد

**آق کاووک مسجد**  آق کاووک، شمالی نیکوسیا، ترک جمہوریہ شمالی قبرص میں ایک مسجد ہے۔ یہ مسجد 1902ء میں تعمیر کی گئی۔ مسجد کا رقبہ 132 مربع میٹر ہے اور اس میں 188 تمازیوں کی گنجائش ہے۔ 

## حوالہ جات

زمرہ:1902ء میں مکمل ہونے والی مساجد
زمرہ:شمالی قبرص کے نامکمل مضامین
زمرہ:شمالی نکوسیا کے امتیازی مقامات
زمرہ:قبرص کے نامکمل مضامین
زمرہ:نیکوسیا میں مساجد
زمرہ:یورپی عمارات و ساخات نامکمل
زمرہ:ویکی ڈیٹا سے مختلف مختصر وضاحت
زمرہ:قبرص میں اسلام
زمرہ:شمالی قبرص میں اسلام
صادق حسین شاہ

**سید صادق حسین شاہ کاظمی** (پیدائش: یکم اکتوبر، 1898ء - وفات: 4 مئی، 1989ء) ضلع نارووال سے تعلق رکھنے والے ایک پاکستانی اردو شاعر اور قانون دان  تھے۔

## حالات زندگی
سید صادق حسین شاہ یکم اکتوبر، 1898ء میں ظفروال میں پیدا ہوئے۔۔ ان کا مجموعہ کلام **برگِ سبز** کے نام سے اشاعت پزیر ہو چکا ہے۔ اردو کا یہ مشہور شعر جو بیشتر اوقات علامہ اقبال سے منسوب کر دیا جاتا ہے، یہ دراصل صادق حسین کاظمی کا ہے

## وفات
صادق حسین شاہ 4 مئی، 1989ء کو شکر گڑھ، پاکستان میں وفات پاگئے۔ وہ اسلام آبادکے مرکزی قبرستان میں آسودۂ خاک ہیں۔

## حوالہ جات

زمرہ:1898ء کی پیدائشیں
زمرہ:1989ء کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی قانون دان
زمرہ:پنجابی شخصیات
زمرہ:ضلع نارووال کی شخصیات
محمد علی بارفروشی

**[[ملا]] محمد علی بارفروشی** جسے بابی مذہب کے افراد **قدوس** کے لقب سے یاد کرتے ہیں، علی محمد باب کا سب سے بڑا خلیفہ اور اٹھارہواں اور آخری حروف حی تھا۔ بارفروشی مقام قدوسیت اور رجعت رسول اللہ کا بھی مدعی تھا۔ رجعت رسول اللہ سے اس کی مراد یہ تھی کہ پیغمبر اسلام از سر نو دنیا کے اندر تشریف لا کر بارفروشی کے پیکر میں ظاہر ہوئے ہیں۔

## مراتب
حاجی میزرا جانی کاشانی نقطۃ الکاف میں لکھتا ہے کہ بارفروشی کے حق میں بہت سی حدیثیں ائمہ دین سے وارد ہیں۔ منجملہ ان کے وہ حدیث ہے کہ جب سیاہ جھنڈے خراسان کی طرف آتے دیکھو تو سمجھ لو کہ ان میں اللہ کا خلیفہ مہدی ہے۔ ایک وہ حدیث ہے جس میں چار جھنڈوں کا ذکر ہے۔ رایت یمانی، حسینی، خراسانی، طالقانی۔ یہ چاروں جھنڈے حق ہیں اور سفیانی پرچم جو ان چاروں کے بالمقابل ہے باطل ہے۔ حاجی میزرا جانی کاشانی لکھتا ہے کہ اس حدیث میں رایت یمانی سے مراد جناب ذکر (علی محمد باب) اور رایت حسینی سے مراد حضرت قدوس (ملا محمد علی بارفروشی) کا پرچم ہے۔ رایت خراسانی سے سید الشہداء علیہ السلام (ملا حسین بشرویہ) کا جھنڈا مقصود ہے اور جس نے خراسان سے حرکت کی تھی اور رایت طالقانی سے مراد جناب طاہرہ (قرۃ العین) ہے جس کا باپ طالقانی تھا اور سفیانی جھنڈا ناصر الدین شاہ والئ ایران کا پرچم ہے۔

بابیوں نے قائمیت کا منصب دو شخصیات کو دے رکھا تھا ایک مرزا علی محمد باب کو اور دوسرا محمد علی بارفروشی کو لیکن بابیوں کی بعض تحریروں میں ملا علی محمد بارفروشی کو علی محمد باب سے بھی فائق و برتر بتایا گیا ہے۔ چنانچہ حاجی میرزا جانی کاشانی لکھتا ہے کہ اس دورہ میں اصل نقطہ حضرت قدوس (ملا بارفروشی) تھے اور جناب ذکر (علی محمد) اس کے باب (وسیلہ) تھے لیکن چونکہ رجعت کا دورہ تھا اور ولایت ظہور میں نبوت پر سبقت لے گئی۔ اس لیے جناب ذکر (علی محمد) پہلے ظاہر ہو کر تین سال تک داعی الی الحق رہا۔ اس کے بعد چوتھے برس حضرت قدوس (ملا محمد علی بارفروشی) ظاہر ہوئے۔

## قتل
شہزادہ ملا محمد علی کو حفاظت میں بارفروش لایا جہاں اس وقت جشن منایا جا رہا تھا۔ شہزادے کا منصوبہ اپنے قیدی کو تہران لے جا کر بادشاہ کو سونپنا تھا۔ تاہم ایک شیعہ عالم سعید العلماء بارفروشی نے قسم کھائی تھی کہ وہ اس وقت تک کھانا نہیں کھائیں گے جب تک وہ اپنے ہاتھوں سے ملا محمد علی بارفروشی کو قتل نہ کر دیں۔ شہزادے نے ملا محمد علی بارفروشی اور مرجع تقلید سعید العلماء کی ملاقات کا اہتمام کیا اور بعد ازاں قیدی کو انھیں سونپ دیا۔ 6 مئی 1849ء کو ملا محمد علی بارفروشی کو ایک مشتعل ہجوم کے حوالے کر دیا گیا۔ ہجوم نے اس کا جسم پھاڑ دیا اور اس کے ٹکڑے ٹکڑے کر کے اسے آگ میں جھونک دیا۔ بعد ازاں محمد علی بارفروشی کے کچھ حصے اس کے دوست نے جمع کر کے اس مقام کے قریب ہی دفن کر دیے۔

## حوالہ جات

زمرہ:1820ء کی پیدائشیں
زمرہ:حروف حی
زمرہ:سزائے موت یافتہ ایرانی شخصیات
زمرہ:صوبہ مازندران کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی میں ایران سے سزائے موت یافتہ شخصیات
زمرہ:بابیت
زمرہ:ایرانی مذہبی رہنما
زمرہ:شیخیت
زمرہ:ایران میں پیدا ہونے والی شخصیات
رگھوپتی وینکیاہ نائیڈو

**رگھوپتی وینکیاہ نائیڈو** (15 اکتوبر، 1887ء – 15 مارچ، 1941ء) جو تیلگو سنیما کے باپ کے طور پر جانے جاتے ہیں، ایک بھارتی فنکار اور فلم ساز تھے۔ آپ بھارتی سنیما کی خاموش فلموں کی سازی کے لیے مشہور تھے۔ 1909ء میں انھوں نے خاموش فلمیں بنانا شروع کی۔ آپ اپنے کام کی پروموشن کے لیے ایشیا کے دور دراز علاقوں میں جایا کرتے تھے۔ انھوں نے مدراس میں اپنے سنیما گھر بھی تعمیر کروائے۔ نندی اعزازات میں ان کو خراج تحسین دینے کے لیے، تیلگو فلم صنعت میں اچھے کام کرنے والوں رگھوپتی وینکیاہ اعزاز سے نوازا جاتا ہے۔

## حوالہ جات

زمرہ:آندھرا پردیش کے فلم ہدایت کار
زمرہ:بیسویں صدی کے بھارتی فلم ہدایت کار
زمرہ:بھارتی مدیر
زمرہ:تیلگو شخصیات
زمرہ:تیلگو فلم ہدایت کار
زمرہ:خاموش فلموں کے بھارتی ہدایت کار
زمرہ:ضلع کرشن کی شخصیات
زمرہ:آندھرا پردیش کی کاروباری شخصیات
زمرہ:بھارتی صنعت کار
زمرہ:بھارتی سینماٹوگرافر
زمرہ:انیسویں صدی کی پیدائشیں
زمرہ:بیسویں صدی کی بھارتی شخصیات
زمرہ:بھارتی فلمی پیشکار
دی اکنامک ٹائمز

**دی اکنامک ٹائمز**  انگریزی زبان ایک بھارتی روزنامہ اخبار ہے۔ اس کے ناشر Bennett, Coleman & Co. Ltd. ہیں۔ دی اکنامک ٹائمز سنہ 1961ء میں چھپنا شروع ہوا۔ یہ وال اسٹریٹ جرنل کے بعد انگریزی زبان کا دوسرا سب سے زیادہ پڑھے جانے والا کاروباری اخبار ہے جس کے قارئین کی تعداد 800،000 ہے۔

## حوالہ جات

زمرہ:بھارت میں 1961ء کی تاسیسات
زمرہ:بھارت میں شائع ہونے والے انگریزی زبان کے اخبارات
زمرہ:بھارت میں شائع ہونے والے روزنامے
زمرہ:پٹنہ کے اخبارات
زمرہ:کولکاتا میں شائع ہونے والے اخبارات
زمرہ:ممبئی میں شائع ہونے والے اخبارات
زمرہ:بھارتی اخبارات پر نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:انگریزی اخبارات
زمرہ:کاروباری اخبارات
زمرہ:بنگلور
زمرہ:کولکاتا
زمرہ:دہلی
زمرہ:ممبئی